Morten Usterud

Morten Peter Usterud (født 23. mars 1974) er en norsk skuespiller.

Han ble kjent da han i 9 år fra 1990–1999 hadde rollen som Pinky i Kaptein Sabeltann-forestillingene og filmene, som førstemann av flere som har spilt denne rollen. Usterud spilte Pinky fra han var 16 år til han var 25. Etter dette ble Pinky spilt av yngre skuespillere.

Senere ble han cand.mag. i idéhistorie og sosiologi ved Universitetet i Oslo og prosjekt- og prosessdesigner ved KaosPilotene i Danmark.

Usterud er fremdeles involvert innen Kaptein Sabeltann i Kristiansand Dyrepark, hvor han de siste årene har medvirket som blant annet scenearbeider i sesongene forestillingene blir spilt. Han har også medvirket som skuespiller, bl.a. i rollen som utkasteren som nekter Pinky inngang til kroen i stykket Kaptein Sabeltann og grusomme Gabriels skatt, som ble spilt sesongene 2004-2006 og 2010. Usterud har også rollen som grusomme Gabriel i samme stykket, fra han kommer opp fra vannet og nesten frem til at han tar av seg masken og viser seg da å være Pinky, som fra da spilles av en annen yngre skuespiller (Ole Alfsen eller Ole Tobias Tveit). Usterud spilte også grusomme Gabriel, samt Pinky i sesongene (1994–1995) da Kaptein Sabeltann og hemmeligheten i Kjuttaviga ble fremført. Usterud hadde også rollen som Peder i Terje Formoes barnemusikal fra 1993, Vår dyreverden, som ble spilt på Kjuttaviga Amfiteater i Kristiansand Dyrepark i 1993 på dagtid. I 1996-1997 gjorde han sine siste helhetlige forestillinger (i likhet med Janne Formoe i rollen som Sunniva), årene 1996 og 1997 var de siste årene der den opprinnelige rollebesetningen gjorde Kaptein Sabeltann sammen. Dette var også den første originale forestillingen etter handlingene i Kjuttaviga, der Kaptein Sabeltanns historie foregår utenfor Kjuttaviga. Det skulle så gå mange år før det ble fortalt en ny original historie, ikke før historiene om Den forheksede øya dukket opp like etter tusenårsskiftet.

Kaptein Sabeltann-forestillinger 
 Kaptein Sabeltann og skatten i Kjuttaviga (1990–1993) som "Pinky" (verdens yngste sjørøver)
 Kaptein Sabeltann og hemmeligheten i Kjuttaviga (1994–1995) - som landkrabben "Pinky"
 Kaptein Sabeltann og jakten på den magiske diamant (1996–1997) - som landkrabben "Pinky"
 Kaptein Sabeltann og skatten i Kjuttaviga (1998–1999) - som landkrabben "Pinky".
 Kaptein Sabeltann og grusomme Gabriels skatt (2004) – 2006) & (2010) - som Utkasteren på sjørøver-kroa, samt div. småroller / scenearbeider.
Diskografi
 Kaptein Sabeltann: Kaptein Sabeltann og skatten i Kjuttaviga (1992)
 Terje Formoe: Vår dyreverden (1993)
 Kaptein Sabeltann: Kaptein Sabeltann og hemmeligheten i Kjuttaviga (1994)
 Terje Formoe: Ville venner og Sabeltenner (1995)
 Kaptein Sabeltann: Kaptein Sabeltann og jakten på den magiske diamant (1996)
 Kaptein Sabeltann: Kaptein Sabeltanns verden (1998)
 Kaptein Sabeltann: Kaptein Sabeltann (2003)
 Terje Formoe: Hiv o'hoi! : Kaptein Sabeltanns favoritter (2006)
 Kaptein Sabeltann: Kaptein Sabeltann skattekiste – Jubileumsboks (2009)
 Kaptein Sabeltann: Kaptein Sabeltann og Grusomme Gabriels skatt (2010)
 Kaptein Sabeltann: Kaptein Sabeltanns Gull (2012)
 Kaptein Sabeltann: Kaptein Sabeltann: 25 år på tokt (2014)

Eksterne lenker 
 
 Morten Usterud hos Filmfront

Norske skuespillere
Skuespillere i Kaptein Sabeltann
Fødsler i 1974